เอกสารแนบ 3

  ความรับผิดชอบต่อสังคม

บริษัท แพรนด้า จิวเวลรี่ จำกัด (มหาชน) ยึดมั่นทั้งจริยธรรมทางธุรกิจ การกำกับดูแลกิจการที่ดี
และความรับผิดชอบต่อสังคม ซึ่งครอบคลุมผู้มีส่วนได้ส่วนเสียทุกกลุ่ม
ตลอดจนการเอาใจใส่ต่อสิ่งแวดล้อม
โดยสะท้อนผ่านคุณค่าร่วมขององค์กรที่สั่งสมมาตลอดระระเวลากว่า 3 ทศวรรษที่ดำเนินธุรกิจ
จากเป้าหมายสำคัญของธุรกิจ คือ การเติบโตอย่างยั่งยืน ทางบริษัทฯ
จึงกำหนดแนวทางการส่งเสริมเชิงสังคมไว้ 3 แนวทางคือ

1.  ส่งเสริมการศึกษาและพัฒนาความรู้

2.  ส่งเสริมจิตอาสาแบ่งปันต่อชุมชน-สังคม

3.  ส่งเสริมและยกระดับมาตรฐานคุณภาพชีวิต

ส่งเสริมการศึกษาและพัฒนาความรู้

การศึกษาคือ รากฐานแห่งอนาคต เป็นพื้นฐานสำคัญในการพัฒนาคน ซึ่งเป็นส่วนหนึ่งของสังคม
และประเทศชาติให้เจริญก้าวหน้า และมีรากฐานที่แข็งแกร่ง  
การสนับสนุนด้านการศึกษาแก่เยาวชนในรูปแบบต่างๆ
จึงเป็นหนึ่งในนโยบายและกิจกรรมหลักของบริษัทฯ ต่อสังคมไทย โดยที่ผ่านมาบริษัทฯ
ได้ดำเนินกิจกรรมส่งเสริมและพัฒนาความรู้ ดังนี้

การศึกษาระบบทวิภาคี

เพื่อเป็นการขยายโอกาสทางการศึกษาวิชาชีพแก่กลุ่มเด็กผู้ด้อยโอกาสทางการศึกษา
โดยร่วมกับสำนักงานโครงการส่วนพระองค์สมเด็จพระเทพรัตนราชสุดาฯ สยามบรมราชกุมารี
กองการศึกษาสงเคราะห์ กรมสามัญศึกษา
โรงเรียนศึกษาสงเคราะห์และโรงเรียนราชประชานุเคราะห์ เข้าศึกษาต่อในระบบทวิภาคีระดับ
ปวช. สาขาเครื่องประดับอัญมณี โดยร่วมกับกาญจนาภิเษกวิทยาลัยช่างทองหลวง
และวิทยาลัยศิลปหัตถกรรมกรุงเทพ ซึ่งดำเนินการต่อเนื่องมาเป็นปีที่ 10
โดยปัจจุบันมีนักเรียนที่จบการศึกษาไปแล้วจำนวน 420 คน และอยู่ระหว่างการศึกษาจำนวน 163
คน

-   สนับสนุนกิจกรรมค่ายศิลปะ “Art for All” แก่ผู้พิการ

บริษัท แพรนด้า จิวเวลรี่ จำกัด (มหาชน) และ บริษัท พรีม่าโกลด์ อินเตอร์เนชั่นแนล จำกัด
มอบเงินบริจาคสนับสนุนกิจกรรมค่ายศิลปะ “Art for All”
เพื่อนำไปใช้ในโครงการและกิจกรรมต่างๆ ของมูลนิธิโดยกิจกรรมค่ายศิลปะ “Art for All”
จัดให้แก่เยาวชนที่พิการ ได้มีโอกาสเรียนรู้ศิลปะร่วมกับเยาวชนปกติ โดยคณะศิลปกรรมศาสตร์
จุฬาลงกรณ์มหาวิทยาลัย จัดขึ้นจากความร่วมมือ 5 องค์กรหลัก

-   สนับสนุนกิจกรรมวันเด็กโรงเรียนและชุมชนในพื้นที่

บริษัทฯมอบอุปกรณ์เครื่องเขียน อุปกรณ์กีฬา ของขวัญสำหรับเด็ก ในกิจกรรม “วันเด็กแห่งชาติ”
ให้แก่ โรงเรียนในชุมชนใกล้เคียง อาทิ โรงเรียนวัดผ่องพลอยอนุสรณ์
ศูนย์พัฒนาเด็กเล็กวัดผ่องพลอยอนุสรณ์ สำนักงานเขตบางนา สถานีตำรวจนครบาลบางนา
และศูนย์ฝึกอบรมเด็กและเยาวชนชาย บ้านอุเบกขา ซึ่งจัดขึ้นเป็นประจำทุกปี

-   แบ่งปันความรู้-ประสบการณ์

ตลอดระยะเวลาที่ผ่านมา บริษัทฯ เข้าร่วมเป็นวิทยากร เพื่อแบ่งปันความรู้
ตลอดจนประสบการณ์ด้านต่างๆ ให้แก่ภาคส่วนต่างๆ ของสังคม อาทิ

บริษัทฯ ได้เปิดโอกาสให้สถาบันการศึกษาและหน่วยงานต่าง ๆ เข้าเยี่ยมชมและศึกษาดูงาน อาทิ

สร้างจิตอาสาแบ่งปันต่อชุมชน-สังคม

สร้างจิตอาสาแบ่งปันต่อชุมชน-สังคม

บริษัทฯ ร่วมรณรงค์สร้างจิตสำนึกในการรับผิดชอบต่อสังคม ให้กับพนักงาน
อีกทั้งให้การสนับสนุนกิจกรรมเพื่อสังคมของ สถาบัน และองค์กรสาธารณกุศลอย่างต่อเนื่องตามวาระ
และโอกาสต่างๆ เพื่อบรรเทาความเดือดร้อน อุปสรรค โดยมุ่งหวังให้เกิดประโยชน์สูงสุดต่อสังคม
และชุมชน รวมทั้ง เปิดโอกาสให้พนักงาน ได้มีโอกาสใช้ทักษะความสามารถ
ความคิดสร้างสรรค์เพื่อทำประโยชน์ให้กับชุมชนและสังคมไทย ซึ่งนอกจาก
จะสร้างประโยชน์ให้กับสังคมแล้ว ยังเป็นโอกาสที่พนักงานของเราจะได้มีโอกาสพัฒนาภาวะผู้นำ
และมีความเข้าใจในปัญหาสังคม ซึ่งสิ่งเหล่านี้จะทำให้พนักงานได้ยกระดับคุณภาพชีวิต
ทั้งชีวิตการทำงาน และชีวิตส่วนตัวอีกด้วย อาทิ

-   ร่วมรณรงค์ให้ผู้บริหาร พนักงาน
    น้อมนำหลักเศรษฐกิจพอเพียงตามแนวพระราชดำริของพระบาทสมเด็จพระเจ้าอยู่หัวฯ
    นำมาประพฤติปฏิบัติ ทั้งในการทำงาน และดำเนินชีวิตอย่างต่อเนื่อง เพื่อให้เกิดความผาสุข
    และสงบร่มเย็นแก่บ้านเมืองเพื่อถวายเป็นพระราชกุศล

-   ร่วมกันถวายพระพร แด่พระบาทสมเด็จพระเจ้าอยู่หัวฯ
    เพื่อเป็นการแสดงออกซึ่งความจงรักภักดี
    และสำนึกในพระมหากรุณาธิคุณที่ทรงมีต่อปวงชนชาวไทย
    กิจกรรมดังกล่าวเป็นส่วนหนึ่งในการร่วมจัดงานเฉลิมฉลองวันเฉลิมพระชนมพรรษาพระบาทสมเด็จพระเจ้าอยู่หัวฯ
    และเนื่องในโอกาสวันพ่อแห่งชาติ

-   ร่วมกันบริจาคเงินช่วยเหลือในยามที่พี่น้องร่วมชาติประสพวิกฤตการณ์ในด้านต่าง อาทิ
    การเข้าไปร่วมช่วยเหลือและมอบเครื่องอุปโภคบริโภค
    พร้อมเงินช่วยเหลือแก่ผู้ประสบอุทกภัยน้ำท่วมในจังหวัดต่างๆ
    โดยบริจาคผ่านมูลนิธิราชประชานุเคราะห์ ในพระบรมราชูปถัมภ์
    รวมทั้งร่วมบริจาคเงินเพื่อช่วยเหลือผู้ประสบภัยแผ่นดินไหวสาธารณรัฐเฮติโดยบริจาคผ่านสภากาชาดไทย

-   รณรงค์ให้ผู้บริหาร พนักงาน ร่วมกิจกรรมจิตอาสาพนักงาน แบ่งปันสู่สังคม
    ซึ่งเป็นส่วนหนึ่งของนโยบายความรับผิดชอบต่อสังคม หรือ Corporate Social
    Responsibility (CSR) ของบริษัทฯ โดยมีการแบ่งปัน
    และสานประโยชน์สู่สังคมมาอย่างต่อเนื่อง
    โดยให้พนักงานมีส่วนร่วมนำเงินและสิ่งของที่ผู้บริหารและพนักงานร่วมกันบริจาคไปมอบ อาทิ
    สถานสงเคราะห์คนพิการและทุพพลภาพบางปะกง สถานสงเคราะห์คนพิการและทุพพลภาพ
    บ้านพระประแดง รวมทั้งบริจาคข้าวสารอาหารแห้ง
    อุปกรณ์และเครื่องเล่นให้กับมูลนิธิคุ้มครองเด็ก บ้านครูยุ่น และร่วมทำบุญถวายสังฆทาน-ผ้าไตร
    ณ วัดสวนหลวง อ.อัมพวา จ.สมุทรสงคราม

-   จิตอาสาพนักงานร่วมบริจาคโลหิตให้กับสภากาชาดไทย เป็นประจำทุกๆ 3 เดือน
    ที่พนักงานดำเนินการกันมาอย่างต่อเนื่องตั้งแต่ปี 2534

-   ส่งเสริมเครือข่ายธุรกิจเพื่อสังคมและสิ่งแวดล้อม กลุ่มบริษัทแพรนด้า
    และกลุ่มสมาชิกเครือข่ายธุรกิจเพื่อสังคมและสิ่งแวดล้อม
    ซึ่งเป็นการรวมตัวของนักธุรกิจเพื่อแลกเปลี่ยนประสบการณ์
    และประสานธุรกิจของคนที่มีกระบวนทัศน์คล้ายกัน
    ในเรื่องของการดำเนินธุรกิจที่รับผิดชอบต่อสังคมและสิ่งแวดล้อม
    ซึ่งมีพันธกิจส่งเสริมและสนับสนุนการสร้างจิตสำนึกทางธุรกิจที่นำไปสู่การเคารพสังคมและสิ่งแวดล้อม
    คำนึงถึงสิทธิของชุมชนและสังคม และดำเนินกิจกรรมทางธุรกิจที่เป็นธรรมสำหรับทุกภาคส่วน

-   ยึดถือหลักสัญญาโลกหรือ Global Compact บริษัทฯ ยึดถือหลักสัญญาโลกหรือ Global
    Compact แห่งองค์การสหประชาชาติ ซึ่งกลุ่มบริษัทแพรนด้าเข้าร่วมรับหลักการ Global
    Compact ตั้งแต่วันที่ 14 ตุลาคม 2545 ซึ่งตลอดระยะเวลาที่ผ่านมา บริษัทฯ
    คำนึงถึงการเคารพ ส่งเสริมคุณภาพสิ่งแวดล้อม สิทธิมนุษยชน ยกระดับมาตรฐานแรงงาน
    และการต่อต้านคอร์รัปชั่น โดยเข้าร่วมเป็นสมาชิกใน Global Compact
    เป็นเครื่องสะท้อนให้เห็นถึงการดำเนินธุรกิจอย่างไม่ละเลย ต่อสังคมและสิ่งแวดล้อม
    เป็นสิ่งที่ขาดไม่ได้สำหรับการพัฒนาอย่างยั่งยืนของอุตสาหกรรมอัญมณีและเครื่องประดับ
    ซึ่งมีบุคลากรเป็นหัวใจสำคัญของกิจการ

ส่งเสริมการยกระดับมาตรฐานคุณภาพชีวิต

กลุ่มบริษัทแพรนด้า เชื่อมั่นในศักยภาพและพลังของคนและกระบวนการทำงาน
โดยถือว่าบุคลากรเป็นทรัพยากรที่มีคุณค่าต่อความสำเร็จขององค์กร และมีนโยบายสนับสนุน
การพัฒนาบุคลากรอย่างต่อเนื่อง จัดสวัสดิการและดูแลสวัสดิภาพและความปลอดภัยที่ดี
และอำนวยความสะดวกสบายอย่างเพียงพอในการทำงาน

การเอาใจใส่พนักงาน

ด้วยความที่เป็นผู้ว่าจ้างที่มีความห่วงใยต่อพนักงาน บริษัทฯ จึงสร้างโอกาสที่เท่าเทียมกันให้กับพนักงาน โดยยึดหลักมนุษยธรรม และความเท่าเทียมกัน ดังนั้นในการสรรหาบุคลากรเข้ามาเป็นพนักงานบริษัทฯ จึงไม่ยึดติดในเรื่องของเพศ เชื้อชาติ ศาสนา หรือ สถานะทางสังคม อีกทั้งยังจัดให้มีระบบการให้ค่าชดเชย ค่าตอบแทน และ ผลประโยชน์สำหรับพนักงาน รวมทั้งในเรื่องของการประกันสุขภาพ การตรวจสุขภาพประจำปี จัดการด้านประกันสังคม กองทุนสำรองเลี้ยงชีพ การประกันอุบัติเหตุ การประกันชีวิต ค่าทันตกรรม ตลอดจนจัดอาหาร และเครื่องแบบพนักงาน บริการรับส่งพัสดุและไปรษณีย์พนักงาน นอกจากนี้ ยังจัดที่พักพร้อมสิ่งอำนวยความสะดวก สโมสร ห้องสมุด และศูนย์กีฬา และสวัสดิการต่างๆ อาทิ เช่น ศูนย์พัฒนาการเลี้ยงเด็ก สำหรับบุตร-ธิดาของพนักงาน ซึ่งในปีที่ผ่านมาทางบริษัทฯได้ปรับปรุงเพื่อให้สอดคล้องกับแนวทางการพัฒนาเด็กทั้งร่างกาย สติปัญญา และการเข้าสังคม สหกรณ์ออมทรัพย์เพื่อพนักงาน เพื่อให้บริการด้านการเงินต่างๆโดยเฉพาะอย่างยิ่งเป็นการปลูกฝังนิสัยรักการออมแก่พนักงาน นอกจากนี้ยังสนับสนุนทุนการศึกษาแก่บุตรของพนักงานจำนวน 51 ทุน ใ ห้กับผู้ที่มีการเรียนอยู่ในเกณฑ์ดี อันเป็นการแบ่งเบาภาระค่าใช้จ่ายให้แก่พนักงานที่เป็นสมาชิกสหกรณ์ ตั้งโครงการขยะภายใต้ชื่อโครงการ “ขยะมีค่า รักษาสิ่งแวดล้อม” เพื่อปลูกจิตสำนึกที่ดีงามให้กับพนักงานและบุคลากรภายในบริษัทฯ เพื่อให้เป็นคนดีของสังคม และก่อให้เกิดทัศนคติที่ดีต่อการมีส่วนร่วมในการจัดการขยะ ส่งผลก่อให้เกิดนิสัยการรู้คุณค่าของวัสดุเหลือใช้ ซึ่งจะเป็นกำลังสำคัญที่จะนำไปสู่การพัฒนาอย่างยั่งยืนตามแนวทางเศรษฐกิจพอเพียงของบริษัท 

พัฒนาอย่างไม่หยุดยั้ง ปลูกฝังสร้างความปลอดภัย

พนักงานของ บริษัทฯ ได้รับการฝึกอบรมเพื่อเพิ่มความรู้และทักษะในการทำงานอย่างต่อเนื่อง
นอกจากนี้ยังได้เชิญวิทยากรผู้ทรงคุณวุฒิจากบริษัทเอกชน หน่วยงานราชการ
และมหาวิทยาลัยมาให้ความรู้เฉพาะด้าน รวมทั้ง
มีการสร้างความเท่าเทียมกันในโอกาสและการปฏิบัติ
พร้อมกันนั้นยังยอมรับสิทธิของพนักงานโดยการจัดตั้งคณะกรรมการสวัสดิการเพื่อเข้าร่วมประชุม
เพื่อสร้างสรรค์ในกิจกรรมที่จะเกิดประโยชน์ร่วม
นอกจากนี้ยังมีการให้การอบรมด้านความปลอดภัยและสุขลักษณะในการทำงานแก่พนักงาน
จัดให้มีการฝึกอบรมและฝึกปฏิบัติในด้านการ ปฐมพยาบาลเบื้องต้น เป็นประจำทุกปี
เพื่อเสริมสร้างความรู้ความเข้าใจและแนวคิดในการปฐมพยาบาล
และทราบถึงหลักทั่วไปในการปฐมพยาบาล
เพื่อให้บุคลากรได้ตระหนักถึงความสำคัญของสุขภาพพลานามัยของตนเอง ครอบครัว และคนรอบข้าง
การจัดอบรมหลักสูตรการป้องกันและระงับอัคคีภัยเบื้องต้นและการฝึกซ้อมอพยพหนีไฟ
ในอาคารสำนักงาน โรงงาน การจัดกิจกรรม “สัปดาห์ความปลอดภัยในการทำงาน”
เพื่อให้พนักงานตระหนักเห็นความสำคัญและสร้างจิตสำนึกในความปลอดภัย
อาชีวอนามัยและสภาพแวดล้อมในการดำเนินงาน
นอกจากนี้ยังจัดกิจกรรมที่ส่งเสริมให้เกิดการพัฒนาทักษะในการทำงานของพนักงาน ในด้านต่าง ๆ
อาทิ การทำ Workshop V-FAST คือการทำงานเป็นทีม แบบข้ามสายงาน
กระตุ้นให้ผู้เกี่ยวข้องกับปัญหานั้นๆ ดึงขีดความสามารถ ศักยภาพของตนเองมาใช้ได้อย่างเต็มกำลัง

จากการดำเนินธุรกิจของกลุ่มบริษัทแพรนด้า
ที่ผ่านมาเป็นเครื่องยืนยันถึงความเอาใจใส่ดูแลของบริษัทที่มีต่อพนักงานของบริษัทฯ
ตลอดจนสังคมโดยส่วนรวม ด้วยดีตลอดมา ที่สำคัญการดำเนินธุรกิจไม่สามารถแยกออกจากสังคมได้
ธุรกิจไม่อาจจะดำเนินการเพียงมุ่งหวังแต่ผลกำไรโดยละเลยสังคมได้อีกต่อไป
เพราะเมื่อสังคมประสบปัญหาต่าง ๆ ย่อมส่งผลให้ธุรกิจถดถอยเช่นกัน